महराजगंज। जिले के पनियरा थानाक्षेत्र के खजुरियां गांव से आध्यात्मिक शिक्षा लेने ट्रेन से निष्काम सेवा आश्रम, लुधियाना जा रहीं 13 युवतियों को मानव तस्करी के संदेह में शनिवार (09 जून) को बस्ती आरपीएफ ने पकड़ लिया। सभी किशोरियों को बस्‍ती आरपीएफ ने रेलवे स्‍टेशन पर उतार लिया। हालांकि बताया जा रहा है कि ये सभी किशोरियां लुधियाना के निष्‍काम सेवा आश्रम में आध्‍यात्मिक शिक्षा ग्रहण करने जा रही थीं। इनमें से 9 लड़कियां नाबालिग हैं। किशोरियों के अभिभावकों को सूचना देने के बाद बस्ती आरपीएफ ने इन सभी को चाइल्ड लाइन और महिला हेल्पलाइन के सुपुर्द कर दिया।